open-index/open-wikipedia-markdown huggingface dataset:
மீட்புப் பணம்

**மீட்புப் பணம்** (Ransom)
சிறைப்பிடிக்கப்பட்ட பிணையக் கைதிகளை, கடத்தப்பட்டவர்களை விடுவிப்பதற்காக கடத்தல்காரர்கள், சிறைபிடித்தவர்கள் அல்லது தீவிரவாதிகளால்  கேட்கப்படும் மீட்புத்தொகையையே  **மீட்புப் பணம்** அல்லது **பிணய மீட்புப்பணம்**  என்பர். இது ஒரு குற்ற செயலாகும். பல போக்கிலிகள் மற்றும் கொள்ளையர்கள் வசதி மிக்கவர்களை அல்லது அவர்களின் குழந்தைகளை கடத்தி ஒரு இருப்பிடத்தில் பிணையமாக வைத்து விடுவிப்பதற்காக பிணை மீட்புத் தொகையை கேட்பர்.

## மேற்கோள்கள்

பகுப்பு:சட்டம்
சி. ஜெயபாரதன்

**சி. ஜெயபாரதன்** அணுப் பொறியியலாளர், தமிழ் அறிவியல் எழுத்தாளர்.  அணுப் பொறியியல், வானியல், அண்டவியல், அறிவியல் வரலாறு பற்றி பல தமிழ் கட்டுரைகளை இவர் எழுதியுள்ளார்.  இவரது பல கட்டுரைகள் திண்ணை இணைய இதழில் கிடைக்கின்றன.  இவர் கனடாவில் வசிக்கிறார்.

## வெளி இணைப்புகள்
* நெஞ்சின் அலைகள்
* திண்ணையில் ஜெயபாரதன் கட்டுரைகள், கவிதைகள், கதைகள் பக்கம்

பகுப்பு:அறிவியல் தமிழ் எழுத்தாளர்கள்
பகுப்பு:தமிழ் பொறியியலாளர்கள்
எம்டன் ஜெர்மானியப் போர்க்கப்பல்

**எம்டன் ஜெர்மனிப் போர்க்கப்பல் ** (German cruiser Emden)
ஜெர்மன் இலகு வகைப் போர்க்கப்பல் பல வியத்தகு போர்ச்செயல்களை புரிந்து சாதனைப்படைத்த ஒன்றாகும். முதலாம் உலகப்போரின் முடிவிற்குப்பின் ஜெர்மானியால் நிர்மானிக்கப்பட்ட எம்டன் கப்பல்களில் மூன்றாவது போர்க்கப்பலே இந்த எம்டன்.

1921 ல் வடிவமைக்கத் தீர்மானிக்கப்பட்ட இக்கப்பல் நேச நாடுகள் மற்றும் வெர்சாய் ஒப்பந்த நிர்பந்தத்தினால் இதன் உருவாக்கம் சற்றுக் காலதாமதம் ஆனது. இறுதியாக ஜனவரி 6, 1925 ல் அறிமுகப்படுத்தப்பட்டது. அக்டோபர் 15 , 1925 ல் போர்களில் பயன்படுத்தப்பட்டது. சோதனை முயற்சியாக எம்டன் அட்லாண்டிக், பசிபிக் மற்றும் மத்தியதரைக் கடல் பகுதிகளில் 1926 முதல் 1939 வரை பயன்படுத்தப்பட்டது.

செப்டம்பர் 4, 1939 ல் இரண்டாம் உலகப்போரின் போது பிரித்தானியர்களின் வான் தாக்குதல்களால் இக்கப்பல் சேதத்திற்குள்ளானது. இதை சீர்செய்தபின் மீண்டும் வடக்குக் கடல்பகுதியில் பயன்படுத்தப்பட்டது. பின் ஓஸ்லோவில் நடந்த போரில் பங்குப்பெற்று பெரிய கப்பல்களான **புலுச்சர்**, **ஆஸ்கார்பர்க்** கப்பல்களை மூழ்கச்செய்தது.

ஜெர்மன் முன்னாள் அதிபர் **பால் வோன் இன்டன்பெர்க்கினுடைய** இறப்பிற்குப்பின் அவர் உடலை சுமந்து வந்த பெருமை இக்கப்பலுக்குண்டு. ஏப்ரல் 9,1945 முதல் ஏப்ரல் 10, 1945 ஒரே இரவில் ஜெர்மனியின் கீல் பகுதியில் அடைந்த பலத்த வான்தாக்குதலில் மிகுந்த சேதத்திற்குள்ளானது. ஏப்ரல் 25, 1945 ல் படைப்பிரிவில் இருந்து விலக்கப்பட்டு மே 3 ல் துண்டுதுண்டாக சிதைக்கப்பட்டது.

## மேற்கோள்கள்

பகுப்பு:நீர்மூழ்கிக் கப்பல்கள்
பகுப்பு:செருமனி
எம்டன்

**எம்டன்** (*Emden*) என்ற பெயரில் உள்ள கட்டுரைகள்:

* எம்டன் (ஜெர்மனி) - ஜெர்மனியின் நகரம்
* எஸ். எம். எஸ் எம்டன் (1906) - ஜெர்மனியக் கப்பல்
* எஸ். எம். எஸ் எம்டன் (1915) - ஜெர்மனியக் கப்பல்
* எம்டன் ஜெர்மானியப் போர்க்கப்பல் - 1925 ஆம் ஆண்டு போர்க் கப்பல்
* எம்டன் விமான நிலையம்

----
சென்ட்ரார்கைடீ

**சென்ட்ரார்கைடீ** *(Centrarchidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தின் பெயர் *சென்ட்ரார்கசு* *(Centrarchus)* என்னும் பேரினத்தின் பெயரைத் தழுவியது. இப் பேரினத்தில் *[[செ. மாக்குரோடெரசு]]* *(C. macropterus)* என்னும் ஒரு இனம் மட்டுமேயுள்ளது. *சென்ட்ரார்கைடீ* குடும்பத்தில் உள்ள 27 இனங்கள் எல்லாமே வட அமெரிக்காவைத் தாயகமாகக் கொண்டவை.

இக் குடும்பத்து மீனினங்கள் குறைந்தது மூன்று குதமுட்களைக் கொண்டிருப்பது இவற்றின் தனித்துவமான இயல்பாகும். முதுகுமுட்கள் 5 - 13 வரை இருக்கும். எனினும் பெரும்பாலானவை 10 - 12 முதுகுமுட்களைக் கொண்டவையாக இருக்கின்றன. போலிப்பூக்கள் (pseudobranch) சிறியவையாக மறைந்து காணப்படும். இக் குடும்பத்து மீன்களில் பெரும்பாலானவை 20 சதம மீட்டருக்கும் (7.9 அங்குலம்), 30 சதம மீட்டருக்கும் (12 அங்குலம்) இடைப்பட்ட நீளம் கொண்டவை. ஆனாலும், இவற்றுள் மிகச் சிறிய மீனினங்களும் உள்ளன. *கரும்பட்டைச் சூரியமீன்* *(blackbanded sunfish)* எனப்படும் மீன்கள் 8 ச.மீ (3.1 அங்) நீளம் மட்டுமே கொண்டவை. இக் குடும்பத்திலுள்ள மிகவும் நீளமான மீன்கள் ஒரு மீட்டர் (3.3 அடி) நீளம் வரை வளரக்கூடியன.

இக் குடும்பத்தில் உள்ள பல இனங்களைச் சேர்ந்த ஆண் மீன்கள் தமது வால்களினால் பள்ளம் தோண்டி அதில் இடப்படும் முட்டைகளைக் காவல் காக்கின்றன.

## வகைப்பாடு

*சென்ட்ரார்கைடீ குடும்பம்
** துணைக்குடும்பம் சென்ட்ரார்கைனீ (Centrarchinae)
***  tribe அம்புளோபிளைட்டைனி (Ambloplitini)
****     *[[அம்புளோபிளைட்டசு]]* *(Ambloplites)*
***   tribe ஆர்க்கோபிளைட்டைனி (Archoplitini)
****     *[[ஆர்க்கோபிளைட்டசு]]* *(Archoplites)*
****     *[[போமொக்சிசு]]* *(Pomoxis)*
***   tribe சென்ட்ரார்கைனீ (Centrarchini)
****     *[[சென்ட்ரார்கசு]]* *(Centrarchus)*
***   tribe எனீசந்தினி (Enneacanthini)
****     *[[எனீசந்தசு]]* *(Enneacanthus)*
**  லெப்போமினீ (Lepominae) துணைக்குடும்பம்
***   tribe லெப்போமினீ (Lepomini)
****     *[[லெப்போமிசு]]* *(Lepomis)*
** இன்சேர்ட்டீ செடிசு (incertae sedis)
***    *[[மைக்குரோடெரசு]]* *(Micropterus)*
***    *[[அசாந்தர்கசு]]* *(Acantharchus)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்


Image:Ambloplites rupestris1.jpg|அம்புளோபிளைட்டசு ரூபெசுட்ரைசு (Ambloplites rupestris)
Image:Micropterus dolomieu2.jpg|மைக்குரோடெரசு தொலமியு (Micropterus dolomieu)
Image:Pomoxis nigromaculatus1.jpg|போமொக்சிசு நிக்ரோமசுலேட்டசு (Pomoxis nigromaculatus)


பகுப்பு:மீன் குடும்பங்கள்
பேர்சைடீ

**பெர்சிடே** *(Percidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை வட அரைக்கோளப் பகுதியின் உவர் நீர் நிலைகளில் வாழுகின்றன. இந்தக் குடும்பத்தில் உள்ள 10 பேரினங்களில் 200 இனம் (உயிரியல்)|இனங்கள்]] உள்ளன. இக் குடும்பத்திலுள்ள பேரினங்கள்:

*[[அமோகிரிப்டா]]* *(Ammocrypta)*
*[[கிரிசுட்டலேரியா]]* *(Crystallaria)*
*[[எத்தியோசுத்தோமா]]* *(Etheostoma)*
*[[சிம்னோசெஃபாலசு]]* *(Gymnocephalus)*
*[[பேர்சா]]* *(Perca)*
*[[பேர்சரைனா]]* *(Percarina)*
*[[பேர்சைனா]]* *(Percina)*
*[[ரோமனைக்திசு]]* *(Romanichthys)*
*[[சாண்டர்]]* *(Sander)*
*[[சிங்கெல்]]* *(Zingel)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
பிலிம்பேர் விருதுகள்

**பிலிம்பேர் விருதுகள்** (*Filmfare Awards*) என்பது 1954 ஆம் ஆண்டு முதல்  பிலிம்பேர்  என்ற இதழால் இந்தி மொழி திரைப்படத் துறையை சார்ந்த நடிகர்கள் மற்றும் தொழில்நுட்ப கலைஞர்களை கௌரவிக்கும் விதமாக வழங்கப்படும் ஒரு பிரபலமான விருது விழா ஆகும்

இது ஆரம்பத்தில் *கிளேயார் விருதுகள்* என்ற பெயரில் பிலிம்பேர் இதழாசிரியரின் பெயரில் வழங்கப்பட்டு வந்தது. இவ்விருதுகளுக்கான திரைப்படங்களை பொதுமக்களின் வாக்கெடுப்பு, திரைப்பட நிபுணர்களைக் கொண்ட குழுவின் பரிந்துரை ஆகிய இரு முறைகளைக் கொண்டு தேர்ந்தெடுக்கப்படுகின்றன. மொத்தம் 31 விருதுகள் வழங்கப்படுகின்றன. 2000 ஆம் ஆண்டு முதல் விருது வழங்கும் விழாவின் பதிப்பு சோனி என்ற தொலைக்காட்ச்சியில் ஒளிபரப்பு செய்யப்பட்டது. அதன் பிறகு 2018 ஆம் ஆண்டு முதல் கலர்ஸ் என்ற தொலைக்காட்சியில் ஒளிபரப்பாகி வருகின்றது. 65 வது பிலிம்பேர் விருதுகள் நிகழ்வு 2020 பிப்ரவரி 16 ஆம் தேதி குவகாத்தியின் சருசஜாய் ஸ்டேடியத்தில் நடைபெற்றது.

பிலிம்பேர் விருதுகள் பெரும்பாலும் இந்தி திரைப்படத் துறையின் அமெரிக்காவில் உள்ள அகாதமி விருதுகளுக்கு சமமானவை என்று குறிப்பிடப்படுகின்றன. 1990 களின் நடுப்பகுதி வரை, மும்பையில் பல விருதுகள் வழங்கும் வரை *பிலிம்பேர் விருதுகள்* பாலிவுட்டில் முதன்மையான மற்றும் மிகவும் அங்கீகரிக்கப்பட்ட விருதுகளாக இருந்தன. ஆனால் 2000களில் இருந்து பார்வையாளர்களிடம் மிகமோசமான எதிர்மறை கருத்துக்களை பெற்று வருகின்றது.

இதன் பிரிவாக தென்னிந்திய பிலிம்பேர் விருதுகள், பிலிம்பேர் மராத்தி விருதுகள், கிழக்கு பிலிம்பேர் விருதுகள் போன்ற திரைத்துறைகளுக்கு விருதுகள் வழங்கப்பட்டு வருகின்றது.

## மேற்கோள்கள்

## வெளி இணைப்புகள்
* Filmfare Awards Winners (1953-2018)
* Filmfare Awards 2016
* Filmfare Awards 2017
* Filmfare Awards 2018
* Filmfare Short Film Awards
* Filmfare Awards South 2017
* Filmfare Awards East 2017
* Filmfare Awards Punjabi 2017
* Filmfare Awards 2017 Winners
*List of Filmfare Award Winners and Nominations, 1953–2005



பகுப்பு:பாலிவுட் திரைப்பட விருதுகள்
புட்டி

**புட்டி** (  )  ஒரு  இலவச மற்றும் திறந்தமுனையம் போன்ற, தொடர் கன்சோல மற்றும் நெட்வொர்க் கோப்பு பரிமாற்ற பயன்படுகின்றது. இது SCP, SSH, டெல்நெட், rlogin மற்றும் மூல சாக்கெட் இணைப்பு உள்ளிட்ட பல பிணைய நெறிமுறைகளை ஆதரிக்கிறது. இது ஒரு தொடர் குதையுடன் இணைக்கப்படலாம் . "புட்டி" என்ற பெயருக்கு அதிகாரப்பூர்வ அர்த்தம் எதுவும் இல்லை.

புட்டி முதலில் மைக்ரோசாப்ட் விண்டோஸிற்காக எழுதப்பட்டது, ஆனால் இது வேறு பல இயக்க முறைமைகளுக்கு பயன்படுகின்றது .  மற்றும் , சில யூனிக்ஸ் போன்ற தளங்களுக்கு அதிகாரப்பூர்வ நுழைப்பான்களாக கிடைக்கின்றன, மேலும் சிம்பியன், விண்டோஸ் மொபைல் மற்றும் விண்டோஸ் தொலைபேசி போன்ற தளங்களுக்கு அதிகாரப்பூர்வமற்ற நுழைப்பான்களாக பங்களிக்கின்றது.

புட்டி சைமன் டாதம் என்ற பிரித்தானிய புரோகிராமரால் முதன்மையாக எழுதப்பட்டது மற்றும் பராமரிக்கப்படுகிறது.

புட்டியின் உருவாக்கம் 1998 ஆம் ஆண்டின் பிற்பகுதியில் தொடங்கியது,

## குறிப்புகள்

## வெளி இணைப்புகள்

* 

பகுப்பு:சிம்பியன் மென்பொருட்கள்
பகுப்பு:பல்லியக்குதள கட்டற்ற மென்பொருட்கள்
தந்தைவழி உறவு முறை

ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை ஆண்களின் வழியில் கொண்டு வரும் உறவுமுறைக்குத் தந்தைவழி உறவு முறை என்று பெயர். இந்தத் தந்தைவழி உறவு முறையைக் கொண்டுள்ள சாதிகளில் பிறக்கும் குழந்தைகள் தந்தை-->மகன்-->மகனின் மகன்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தந்தையுடன் பிறந்தவர்கள் (அத்தை, சிற்றப்பா/பெரியப்பா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கின்றனர்.

## தந்தைவழி உறவு முறைச் சமூகங்கள்

தமிழகத்தில் பெரும்பான்மையான சமூகங்கள் தந்தைவழி உறவு முறைச் சமூகங்களாகவே இருக்கின்றன. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், ஆம்பநேரி மறவர்,கொண்டையங் கோட்டை மறவர் ஆப்பனாடு கொண்டையங் கோட்டை மறவர் போன்று தாய்வழி உறவு முறைகளைக் கடைப்பிடிக்கும் ஒரு சில சமூகங்களைத் தவிர அனைத்துச் சமூகங்களும் தந்தைவழி உறவு முறைகளையேக் கடைப்பிடித்து வருகின்றனர் என்பது குறிப்பிடத்தக்கது.

## திருமண உறவுகள்

தந்தைவழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தந்தையும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்தவர்கள் மாற்றுப் பிரிவில் இருப்பதால், இந்தச் சமூகங்களில் பெண்ணிற்குத் தாய்மாமன்களையோ அல்லது தாய்மாமனின் மகன்களையோ மணம் முடிக்கும் வழக்கம்  கடைப்பிடிக்கப்படுகிறது.

பகுப்பு:உறவுமுறை
மீத்தைல் ஐசோசயனேட்டு

**மீத்தைல் ஐசோசயனேட்டு** அல்லது **மெத்தில் ஐசோசயனேட்டு** (Methyl isocyanate) கரிம வேதியியல் பிணைவின் C2H3NO என்னும் மூலக்கூறு வாய்பாட்டுடன், H3C-N=C=O என்ற மூலக்கூறு அமைப்புடன் கூடிய ஒரு வேதிப் பொருளாகும். இணையானப் பெயர் ஐசோசையனேட்டோ மீத்தேன், மீத்தைல் கார்பைல்அமைன் இதை **எம் ஐ சி** (MIC) என்கின்றனர். 1888 ஆம் ஆண்டு ஈஸ்டர் லிருந்து (ஐசோ சயனிக் அமிலம்) கண்டுபிடிக்கப்பட்டது. மீத்தைல் ஐசோ சயனேட்  ஒரு கார்பமேட் (carbamate)(கார்பிக் காடி) பூச்சிக்கொல்லி மருந்தாகும். ரப்பர் மற்றும் பசைப் பொருட்கள் தாயாரிக்க துணை வேதிப் பொருளாகப் பயன்படுகிறது. மனிதர்களின் நலத்திற்கு ஊறுவிளைவிக்கக்கூடிய மிகவும் அதிக நச்சுத்தன்மைக் கொண்ட  இவ் வேதிப்பொருள் போப்பால் பேரழிவுக்குக் காரணமாக விளங்கி **4,000** பேர்களை வளிமக் கசிவு நிகழ்ந்தவிடத்திலேயே உயிரிழக்கச் செய்தது.  மொத்த உயிரிழப்புகள் **17,000** க்கும் மேற்பட்டோர் என்பது குறிப்பிடத்தக்கது..

## அடிக்குறிப்புகளும் மேற்கோள்களும்


பகுப்பு:சமசயனேட்டுகள்
பகுப்பு:நுரையீரல் முகவர்கள்
இராமன் ஆய்வுக் கழகம்

**இராமன் ஆய்வுக் கழகம்** அல்லது **இராமன் ஆராய்ச்சிக் கழகம்** (*Raman Research Institute*) இந்தியாவின் பெங்களூருவில் அமைந்துள்ள ஒரு ஆய்வுக் கழகம். இக்கழகம் இயற்பியலுக்கான நோபல் பரிசு பெற்ற சர். ச. வெ. இராமனால் 1948ஆம் ஆண்டில் துவங்கப்பட்டது.

thumb|left|Lawn of the RRI

## ஆய்வுகள்
*வானியல் மற்றும் வானியற்பியல்
*திரவ‌ படிகம்
*கோட்பாட்டு இயற்பியல்
*ஒளியியல்
* மென் கடத்துப் பொருட்கள்

## வரலாறு
அறிவியல் சம்பந்தமாக ஆய்வுகள் நடத்த தனி ஒரு ஆய்வுக்கூடம் அல்லது கழகம் ஆரம்பிக்க வேண்டும் என்ற எண்ணம் எப்போதும் ராமனிடத்தில் இருந்துகொண்டிருந்தது. அதற்காக ராமன் அப்போதைய மைசூர் மகாராஜாவிடம் உதவி கேட்டார். மைசூர் மகாராஜாவும் உதவ முன்வந்தார். மகாராஜா தற்போதைய பெங்களுருவில் மல்லேஸ்வரம் என்ற இடத்தில் 10 ஏக்கர்  பரப்பளவு கொண்ட இடத்தை ராமனுக்கு 1934 ஆம் ஆண்டு இந்திய அறிவியல் கழகம் ஆரம்பிப்பதற்காக கொடுத்து உதவினார். 1941 ஆம் ஆண்டு ராமன் இந்திய அறிவியல் கழகம் மற்றும் ராமன் ஆய்வு கழகம் ஆரம்பிக்க முதல் அடிக்கல் நாட்டப்பட்டது ஆனால் 1948 ஆம் ஆண்டு முதல்தான் ராமன் ஆய்வுக்கழகம் செயல்பாட்டிற்கு வந்தது. ராமன் எப்போதும் அரசாங்கத்திடம் உதவி கேட்கக்கூடாது என்பதில் கவனமாக இருந்தார்.  ஆய்வுகளுக்குத் தேவையான நிதியை தனியாரிடம் இருந்து திரட்டினார். இந்திய அறிவியல் கழகம் மற்றும் ராமன் ஆய்வுக்கழகம் இரண்டிற்கும்  இறுதிவரை ராமனே தலைவராக இருந்து வழிநடத்தினார்.

## மேற்கோள்கள்

## வெளி இணைப்புகள்
*அதிகாரபூர்வ வலைத்தளம்

பகுப்பு:இந்திய ஆய்வுக் கழகங்கள்
போபர்ஸ் ஊழல்

**போபர்ஸ் அவதூறு** (Bofors Scandal) இந்தியாவில் 1980 இல் நிகழ்ந்த மிக முக்கிய பீரங்கி பேர ஊழல் குற்றச்சாட்டு நிகழ்வாகும். இந்தியாவிற்காக போபர்சு நிறுவனத்திடம் இருந்து வாங்கிய 155 மிமீ  பீரங்கிகள் (குட்டையான பீரங்கி வண்டி - howtzer) வாங்கியதில் தனிப்பட்ட இலாபம் அடைந்ததாக குற்றம் சாட்டப்பட்டது. இதில் சம்பந்தப்பட்டவராக முன்னாள் பிரதமர் இராஜிவ் காந்தி மீது குற்றம் சுமத்தப்பட்டது. இதன் காரணமாக அவரும் அவருடைய இந்திய தேசிய காங்கிரஸ் கட்சியும் 1989 தேர்தலில் தோல்வியைக் கண்டது.

இந்த அவதூறு குற்றச்சாட்டின் இந்திய மதிப்பு 64 கோடி இந்திய ரூபாய்களாகும்.

இந்த வழக்கு வெளிச்சத்துக்கு வருவதற்கு காரணமாக இருந்தவர் அப்பொழுது இந்திய பாதுகாப்புத்துறை அமைச்சராக பொறுப்பு வகித்த வி. பி. சிங். இது பத்திரிகைகளில் சித்ரா சுப்பிரமணியம் மற்றும் என். ராம் போன்ற பத்திரிகையாளர்களால்  இந்து மற்றும் இந்தியன் எக்ஸ்பிரஸ் நாளிதழ்களின் மூலம் வெளியானது.

இந்த ஊழலுக்கு இடைத்தரகராக செயல்பட்டவர் இத்தாலியத் தொழிலதிபரான ஒத்தோவியோ குவாத்ரோச்சி. இவர் இராஜிவ் காந்திக்கு மிக நெருக்கமானவர்.

இதன் வழக்கின் விசாரணை நடந்து கொண்டிருக்கையில் இராஜிவ் காந்தி மே 21, 1991 அன்று படுகொலை செய்யப்பட்டார்.

## மேற்கோள்கள்

பகுப்பு:இந்தியாவில் ஊழல்
பகுப்பு:குற்றப் புலனாய்வு
ஜொவாவோ பேர்னார்டோ வியெய்ரா

**ஜொவாவோ பேர்னார்டோ வியெய்ரா** (*João Bernardo "Nino" Vieira*, ஏப்ரல் 27, 1939 - மார்ச் 2, 2009) கினி-பிசாவு நாட்டின் தலைவராக 2005 அக்டோபர் 1 முதல் 2009 இல் அவர் படுகொலை செய்யப்படும் வரை பதவியில் இருந்ந்தவர். முன்னராக 1980 முதல் 1999 வரை இவர் கினி-பிசாவு நாட்டின் தலவராக இருந்து உள்நாட்டுப் போரின் பின்னர் தனது பதவியை இழந்திருந்தார். 2005 இ மீண்டும் அரசியலில் நுழைந்து அவ்வாண்டு இடம்பெற்ற தேர்தலில் வெற்றி பெற்றார். 2009 மார்ச் 2 ஆம் நாள் இவரை எதிர்த்த இராணுவக் குழுவினரால் சுட்டுக் கொல்லப்பட்டார். இவர் கொலை செய்யப்படுவதற்கு சில மணி நேரங்களுக்கு முன்னர் கினி-பிசாவு நாட்டின் இராணுவத் தளபதி *பட்டிசுட்டா வாய்* என்பவர் குண்டுவெடிப்பு ஒன்றின் போது கொல்லப்பட்டார்.

## மேற்கோள்கள்

பகுப்பு:1939 பிறப்புகள்
பகுப்பு:கினி-பிசாவு அரசியல்வாதிகள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:2009 இறப்புகள்
திருச்சி பிரேமானந்தா

**பிரேமானந்தர்** (*Premananda*, **பிரேமானந்தா**, நவம்பர் 17, 1951 - பெப்ரவரி 21, 2011) என்பவர் இந்திய குருவும், தமிழ்நாட்டில் உள்ள பிரேமானந்தா ஆசிரமத்தை நிறுவியவரும் ஆவார். இலங்கையைச் சேர்ந்த இவர் மீது பாலியல் குற்றம், மற்றும் கொலைக்குற்றம் சுமத்தப்பட்டு இந்திய உச்ச நீதிமன்றத்தால் ஆயுள் தண்டனை விதிக்கப்பட்டது.

## வாழ்க்கைக் குறிப்பு
பிரேம்குமார் என்ற இயற்பெயரைக் கொண்ட பிரேமானந்தா இலங்கையைப் பிறப்பிடமாகக் கொண்டவர். இலங்கையின் மலையகத்தில் மாத்தளை நகரில் தனது ஆசிரமம் ஒன்றையும் அனாதை இல்லம் ஒன்றையும் நடத்தி வந்தார். ஈழப்போரை அடுத்து இவரும் இவரது சீடர்களும் 1984 ஆம் ஆண்டில் தமிழ்நாட்டிற்கு இடம்பெயர்ந்தனர். அவருடைய அனாதை இல்லத்தில் இருந்த சிலரையும் இவர் தன்னுடன் கூட்டிச் சென்றார். ஆரம்பத்தில் திருச்சிராப்பள்ளியில் ஓர் இடத்தில் தனது ஆசிரமத்தை ஆரம்பித்தார். 1989 இல் பாத்திமாநகருக்கு குடிபெயர்ந்தனர். இந்த ஆசிரமம் ஏறத்தாழ 150 ஏக்கர் பரப்பளவைக் கொண்ட நிலமாகும். இந்த ஆசிரமத்தி, பல பெண்களும் சிறுவர்களும் அனாதைகளுமாக கிட்டத்தட்ட 200 பேர் வரை தங்கியிருந்தனர். இவர்களில் பெரும்பாலானோர் இலங்கையைச் சேர்ந்தவர்கள். இவ்வாசிரமத்தின் கிளைகள் இங்கிலாந்து, சுவிட்சர்லாந்து, பெல்ஜியம் மற்றும் ஏனைய பல நாடுகளிலும் திறக்கப்பட்டன.

## குற்றச்சாட்டுகள்

இவர் பெண்களிடம் தகாத முறையில் நடந்ததாக 1997 ஆம் ஆண்டு  எழுந்த பலத்த சர்ச்சை மற்றும் புகார்களின் அடிப்படையில், நடத்தப்பட்ட காவல் துறை புலன் விசாரணையில், குற்றங்கள் நிருபணமாகியதால், இவர் கைது செய்யப்பட்டு சிறையிலடைக்கப்பட்டார். இவர் பாலியல் குற்றம், வெளிநாடுகளில் அனுமதியின்றி சொத்து குவித்தது, முதலீடு செய்தது, கொலைக்குற்றம் போன்ற பல குற்றங்களைப் புரிந்ததால் நீதிமன்றம் இவருக்கு இரட்டை ஆயுள் தண்டனை அளித்து சிறையில் அடைத்தது. இவருடன் சேர்ந்து குற்றச் செயல் புரிந்த இவருடைய மாமா, பக்கிரிசாமி , மயில் வாகனம் ஆகியோரும் தண்டிக்கப்பட்டனர். பக்கிரிசாமி என்பவருக்கு ஆயுள் தண்டனை வழங்கப்பட்டது. ஆனால் பக்கிரிசாமி 2001 ல் மரணமடைந்தார்.  தீர்ப்பை எதிர்த்து இந்திய உச்சநீதிமன்றத்தில் மேல்முறையீடு செய்தனர். இருப்பினும் உச்ச நீதிமன்றம் இவருடைய பாலியல் குற்றத்தையும், கொலைக் குற்றத்தையும் உறுதி செய்தது.

இவருக்கு ஆதரவாக வாதாடியவர் இந்தியாவின் பிரபல வழக்கறிஞரான இராம் ஜெத்மலானி.இவருக்கு எதிராக வாதாடி பிரேமானந்தாவுக்கு இரட்டையாயுள் தண்டனை வாங்கிக்கொடுத்த வழக்கறிஞர் கும்பகோணத்தை சேர்ந்த கீதாலயன் என்கின்ற  சுகுமாரன் ஆவார். இவருக்கு  இரட்டை ஆயுள் தண்டனை வழங்கிய பெண் நீதிபதி திருமதி பானுமதி.
இவர் கைது செய்யப்பட்டு கடலூர் மத்திய சிறையில் அடைக்கப்பட்டார். ஆனால் சில ஆண்டுகளில் அவருக்கு உடல் நலக் குறைவு ஏற்பட்டதையடுத்து சென்னை புழல் சிறைக்கு மாற்றப்பட்டார். நீதிமன்ற சிறப்பு அனுமதியுடன் தனியார் மருத்துவமனையில் சேர்க்கப்பட்டு 21 பெப்ரவரி 2011ல் மஞ்சள் காமாலை நோய் காரணமாக மரணமடைந்தார்.

## மேற்கோள்கள்

## வெளி இணைப்புகள்
*பிரேமானந்தாவின் இணையத் தளம்

பகுப்பு:தமிழ்நாட்டுக் குற்றவாளிகள்
பகுப்பு:சாமிமார்கள்
பகுப்பு:1951 பிறப்புகள்
பகுப்பு:2011 இறப்புகள்
பகுப்பு:புதுக்கோட்டை மாவட்ட மக்கள்
தாய்வழி உறவு முறை

ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை பெண்களின் வழியில் கொண்டு வரும் உறவுமுறைக்குத் தாய்வழி உறவு முறை என்று பெயர். இந்தத் தாய்வழி உறவு முறையைக் கொண்டுள்ள சாதிகளில் பிறக்கும் குழந்தைகள் தாய்-->மகள்-->மகளின் மகள்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தாயுடன் பிறந்தவர்கள் (மாமா, சித்தி/பெரியம்மா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கின்றனர்.

## தாய்வழி உறவு முறைச் சமூகங்கள்

இன்று தமிழகத்தில் தாய்வழி உறவு முறைச் சமூகங்களின் எண்ணிக்கை மிகக் குறைவு. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர்,  அம்பொனேரி மறவர், காரண மறவர், கொண்டையங் கோட்டை மறவர், ஆப்பனாடு கொண்டையங் கோட்டை மறவர், வாதிரியார்., கிறித்துவ மறவர், செறுமர், அய்யனவர், செக்கலவர், கயலர், மரைக்காயர் போன்றவர்கள் குறிப்பிடத் தக்கவர்கள்.

இலங்கையில் முக்குவர், சோனகர், கிழக்குத் தமிழர்கள் ஆகியோர்களும் தாய்வழி உறவு முறைகளையே கடைப்பிடிக்கின்றனர்.

## திருமண உறவுகள்
தாய்வழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தாயும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்த தாய்மாமன் ஒரே பிரிவில் இருப்பதால் இந்தச் சமூகங்களில் பெண்ணிற்குத் தாய்மாமன்களை மணம் முடிக்கும் வழக்கம் இல்லை. தாய்மாமன்கள் சகோதர முறையாகவே கடைப்பிடிக்கப்படுகிறது.

## அடிக்குறிப்பு

பகுப்பு:உறவுமுறை
அப்போகொனைடீ

**அப்போகொனைடீ** *(Apogonidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகிய கடற் பகுதிகளில் காணப்படுகின்றன. முக்கியமாக இவை கடல் மீன்கள், சில இனங்கள் உவர் நீரிலும் வாழுகின்றன. இவற்றுள் சில இனங்கள் மீன் காட்சியகங்களில் விரும்பி வைக்கப்படுகின்றன. இவை சிறியனவாகவும், அமைதியானவையாகவும், அழகிய நிறங்கள் கொண்டவையாகவும் இருப்பதால் அவற்றை மக்கள் பார்க்க விரும்புகின்றனர்.

பொதுவாக இவை சிறிய மீன்கள். பெரும்பாலான இனங்கள் 10 சதம மீட்டர்களுக்கும் (3.9 அங்குலம்) குறைவான நீளம் கொண்டவை. வாய் பெரிதாக அமைந்திருப்பதும், முதுகுச் செட்டைகள் இரண்டாகப் பிரிந்து இருப்பதுவும் இவற்றின் சிறப்பு இயல்பாகும். வெப்பவலய, துணைவெப்பவலயக் கடல்களில் வாழும் இக் குடும்ப மீன்கள் பொதுவாகப் பவளப்பாறைத் திட்டுகளிலும், குடாப் பகுதிகளிலும் அதிகமாகக் காணப்படுகின்றன.

இவை இரவு நேரங்களிலேயே உணவு தேடுகின்றன. பகலில் பவளப்பாறைகளில் உள்ள இருண்ட இடுக்குகளில் மறைந்து இருக்கின்றன. இவற்றுட் சில மீனினங்கள் ஆண் மீன்களின் வாய்க்குள் முட்டை இடுகின்றன.

## வகைப்பாடு
இக் குடும்பத்தின் 2 துணைக் குடும்பங்களில் 24 பேரினங்களைச் சேர்ந்த 331 இனங்கள் உள்ளன.
**அப்போகொனைடீ** குடும்பம்
* **[[அப்போகொனைனீ]]** துணைக்குடும்பம்
** *[[அப்போகோன்]]* *(Apogon)*
** *[[அப்போகொனிக்திசு]]* *(Apogonichthys)*
** *[[ஆர்க்காமியா]]* *(Archamia)*
** *[[அசுட்ராபோகோன்]]* *(Astrapogon)*
** *[[செர்கேமியா]]* *(Cercamia)*
** *[[செய்லோடிடெரசு]]* *(Cheilodipterus)*
** *[[கொரந்தசு]]* *(Coranthus)*
** *[[ஃபௌலேரியா]]* *(Fowleria)*
** *[[குளொசாமியா]]* *(Glossamia)* 
** *[[ஓலாப்போகன்]]* *(Holapogon)*
** *[[லாக்னேராத்தசு]]* *(Lachneratus)*
** *[[மியோனோரசு]]* *(Mionorus)*
** *[[நியாமியா]]* *(Neamia)*
** *[[நெக்டாமியா]]* *(Nectamia)*
** *[[ஃபியோப்டிக்சு]]* *(Phaeoptyx)*
** *[[தெராப்போகன்]]* *(Pterapogon)*
** *[[ராப்டாமியா]]* *(Rhabdamia)*
** *[[சிபாமியா]]* *(Siphamia)*
** *[[இசுபீராமியா]]* *(Sphaeramia)*
** *[[வின்சென்டியா]]* *(Vincentia)*
* **[[சியூடாமினீ]]** *(Pseudaminae)* துணைக்குடும்பம்
** *[[சிம்னாபோகன்]]* *(Gymnapogon)*
** *[[பக்சுட்டன்]]* *(Paxton)*
** *[[சியூடமியா]]* *(Pseudamia)*
** *[[சியூடமியோப்சு]]* *(Pseudamiops)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
விக்கியினங்கள்

**விக்கியினங்கள்**   விக்கி‎யை அடிப்படையாகக் கொண்ட விக்கிமீடியா நிறுவனத்தின் ஒரு இணையத் திட்டமாகும். இத்திட்டம் உலகிலுள்ள உயிரினங்களின் பெயர் அட்டவணையை தயாரிப்பதற்காக ஆகத்து 2004ம் வருடம் உருவாக்கப்பட்ட திட்டம் ஆகும்.

பகுப்பு:விக்கிமீடியா திட்டங்கள்
பண்டங்களின் கதை

**பண்டங்களின் கதை** (*The Story of Stuff*, *த இசுடோரி ஒஃப் இசுடஃப்*) என்பது நுகர்வுப் பண்பாட்டை விமர்சிக்கும் ஒரு விபரணப் படம். இத்திரைப்படம் 20 நிமிடம் நீளம் ஓடக்கூடியது. இந்தப் படத்தை அன்னி லெனார்டு என்பவர் விபரணம் செய்தார். இந்தப் படத்தை இணையத்தில் இலவசமாகப் பாக்கலாம். இதனை 4 மில்லியன் நபர்கள் இதுவரை பார்த்துள்ளதாக தளம் தெரிவிக்கிறது.

## உள்ளடக்கம்
இப் படம் தற்போதைய மனித பொருளாதாரச் செயற்பாட்டை ஐந்து பிரிவுகளாகப் பிரிக்கிறது. அவை:
# Extraction - பிரித்தெடுத்தல்
# Production - உற்பத்தி
# Distribution - விநியோகித்தல்
# Consumption - நுகர்வு
# Disposal - கழிவாக்கல்

இந்த நேரிய செயற்பாடு பேண தாகாதது என்றும். இது திட்டமிட்டு மக்களின் மீது திணிக்கப்பட்டது என்றும் இப்படம் கூறுகிறது. பொருட்களைக் கழிவாக்காமல், ஒரு சுழற்சி முறை பொருளாதரமே பேணத்தகுந்தது என்றும் இப் படம் எடுத்துரைக்கிறது.

இயற்கை வழங்கள் சுரண்டப்படல், சூழல் மாசுறல், மனித விரக்தி ஆகியவை 1950 களின் பின்னர் அறிமுகப்படுத்தப்பட்ட நுகர்வுப் பண்பாட்டால் அதிகரித்து வருகிறது என்கிறது. 
சில கருத்துரைகள்:
* அளவுக்குமீறி மீன்பிடித்தால் பெரும்பாலான மீன்பிடி பகுதிகளில் மீன்கள் இல்லை. 
* உற்பத்தி நிறுவனம் கழிவுகளை இலவசமாக சூழலில் விடுவதால் (எ.கா: வேதியியல் கழிவுகள், மாசு வாயுக்கள்), ஒரு பொருளின் உண்மையான உற்பத்திச் செலவு ஈடுசெய்யப்படுவதில்லை (externalized costs).
* ஒரு கணினியின் micro processor உம் இயங்கு தளமும் பழசாகிவிடும். பயனர்கள் அதை மட்டும் இன்றைப்படுத்தாமல் கணினியை முழுவதுமாக எறிந்துவிட்டு, புதிசு வாங்குகிறார்கள். இது வீண்செலவு, கழிவு.
* planned obsolescence, perceived obsolescence
* ஐக்கிய அமெரிக்காவின் 50% வரி வருமானம் படைத்துறைக்கு செலவிடப்படுகிறது.

## விமர்சனம்
* இயற்கை வளங்களை திறனாக பயன்படுத்துவதில் தொழில்நுட்பம் ஒரு முக்கியப் பங்கு வகிக்கிறது. தொழில்நுட்பத்தை ஒரு முக்கிய கூறாக இப் படம் கருத்தில் கொள்ளவில்லை. 
* ஒரு பொருளை பெரும் தொகையில் உற்பத்தி செய்யும் பொழுது, அப்பொருளின் விலை குறைகிறது. அது குறைந்த விலைக்கு ஒரு காரணாமக இருக்கலாம். இந்த குறிப்பு பதிவு செய்யப்டவில்லை. 
* வணிக நிறுவனங்களை குற்றவாளிகளாகவும், சமூகத்தை அப்பாவிகளாகவும் சித்தரிக்கிறது.

## வெளி இணைப்புகள்
* Documentary web site
* Story Of Stuff , referenced and annotated script by Annie Leonard.
* Fact Sheet 

## மேற்கோள்கள்

பகுப்பு:ஆவணத் திரைப்படங்கள்
பகுப்பு:ஆங்கிலத் திரைப்படங்கள்
சூபிக் கதை

**கதையின் பெயர்:** **சந்திர காந்தக்கல்**

thumb|right|210px|சூபிகளின் சின்னம்
[thumb|right|210px|http://en.wikipedia.org/wiki/Sufi சூபிகளின் தத்துவம்]
[thumb|right|210px|http://en.wikipedia.org/wiki/Hossein_Nasr ஒரு சூஃபி ஞானி]
பல வருடங்களுக்கு முன்னால் தான் சென்றிருந்த ஓர் ஊருக்கு மாறுவேடமிட்டு, சூஃபி ஞானி மீண்டும் போனார். ஏனெனில், முன்பு அவர்  சென்ற போது, அவரின் அறிவுரைகளைக் கேட்காமல், சூஃபியின் மீது கோபம் கொண்டு, அவரைக்  கற்களால் அடித்து விரட்டியிருந்தனர்.

தற்பொழுது அவரை அடையாளம் தெரிந்து கொள்ளாத மக்களிடம், *என்னிடம் ஒரு *'சந்திர காந்தக்கல்** இருக்கிறது. அபூர்வ கற்களை வியாபாரம் செய்யும் எனக்கு, இந்தக் கல் என் வீட்டுத் தோட்டத்தில் கிடைத்தது. இது சந்திரனிலிருந்து, பூமியில் விழுந்ததாகப்  பெரியவர்கள் சொன்னார்கள். அக்கல்லைப் பார்த்தாலே, செய்த பாவங்கள் விலகும். நோய் நீங்கும். எதிரிகள் விலகுவர்'' என பலவாறு சோதிடரைப் போல உரை நிகழ்த்தினார்.

உடனே, மக்கள் அவரைச் சூழ்ந்து கொண்டனர். ''நான்தான் முதலில் பார்ப்பேன், எனக்குத் தான் முதலில்.. ''என்று அங்கே பெரிய அடிதடி  ரகளையே நடந்தது. சூஃபி உடனே அவர்களைப் பார்த்து , ''இதை சும்மா காட்ட மாட்டேன். இதைப் பார்க்கக் கட்டணம்'' என்று கூறி, அதற்கான  கட்டணத்தைக் கூறினார். அக்கட்டணத்தை   மக்கள் ஏற்று , சந்திர காந்தக்கல்லைப் பார்க்க வரிசையில் நின்றனர். எல்லோரும் உரிய கட்டணத்தைக் கொடுத்து, அந்த** சந்திர காந்தக்கல்லைப்** பார்த்தனர். பலர் தங்கள் சிரமங்கள், அப்பொழுதே விலகியதாகக் கூறி வியந்தனர். சிறிது நேரத்திலேயே, ஞானிக்கு நிறைய பணம் சேர்ந்து விட்டது.  

அன்று மாலை கூடியிருந்த மக்கள் முன் ஞானி,  மக்களால் சேர்ந்த பணம் அனைத்தினையும்  கொட்டினார்.
பின்பு, பின்வருமாறு உரை நிகழ்த்தினார். ''சில நாட்களுக்கு முன் நான் உங்களிடம் நல்லதைச் சொன்ன போது,  நீங்கள் என்னைக் கற்களால் அடித்து  விரட்டினீர்கள். உங்களுக்கு ஞாபகம் இருக்கிறதா? அங்ஙனம் அடித்தக் கற்களுள் ஒன்று தான், **இந்த சந்திர காந்தக்கல்*'.  இந்த முறை, நான் மிகைப்படுத்திப் பொய்யானத் தகவலைச் சொன்னேன். நீங்கள் பணத்தை அள்ளிக் கொடுக்கிறீர்கள். உழைக்காமல் பொருளீட்டப் பார்க்கிறீர்கள்* என்றுரைத்து விட்டு, மாறுவேடத்தினைக் களைந்தார்.

அதனைக் கண்ட மக்கள் அதிர்ச்சியடைந்து, வெட்கி தலைக்குனிந்தனர். அப்பொழுது ஞானி, அவர்கள் கொடுத்த அனைத்துப் பணத்தினையும் அவர்களிடமே கொடுத்து விட்டு, அங்கிருந்து அகன்றார்.
பகுப்பு: சிறுகதைகள்
பகுப்பு:சூபியம்
நடுநிலை நாடு

ஒரு குறிப்பிட்ட போரின் போது சண்டையிடும் இரு தரப்புகளுடன் சேராமல் நடுநிலை வகிப்பதாக அறிவிக்கும் நாடு **நடுநிலை நாடு** என்று வழங்கப்படும். சண்டையில் பங்குபெறா நாடுகளுக்கும் நடுநிலை நாடுகளுக்கும் வேறுபாடு உண்டு. சண்டையிடுபவர்களுள் ஒரு தரப்பினை ஆதரித்தாலும், நேரடியாகவோ மறைமுகமாகவோ போரில் ஈடுபடாத நாடு நடுநிலை நாடு கிடையாது.

1907ம் ஆண்டு கையெழுத்தான ஹாக் சாசனத்தின் ஐந்தாவது மற்றும் பதின்மூன்றாவது பிரிவுகளில் நடுநிலை வகிக்கும் நாடுகளின் கடமைகளும் உரிமைகளும் வரையறுக்கப்பட்டுள்ளன. குறிப்பிட்ட போர்கள் நடைபெறும் காலத்தில் மட்டுமல்லாது நிரந்தரமாக நடுநிலை வகிக்க நிர்பந்திக்கப்படும் (பன்னாட்டு உடன்படிக்கைளின் மூலம்) நாடுகளும் உள்ளன. போர்க்காலத்தில் நடுநிலை மிகத் தெளிவாக வரையறுக்கப்பட்டுள்ளது. நடுநிலை கோரும் நாடு, அதனை பிற நாடுகள் ஏற்கவேண்டுமெனில் பல குறிப்பிட்ட நிபந்தனைகளுக்கு உட்பட வேண்டும். வெளியுறவுக் கொள்கைகளில் நடுநிலை, அணி சேராமை, ஆயுதமேந்திய நடுநிலை ஆகிய கொள்கைகள் வெவ்வேறாகக் கருதப்படுகின்றன. வெறும் நடுநிலை வகிக்கும் நாடு குறிப்பிட்ட சில காலத்துக்கோ, போர்களுக்கோ எத்தரப்பிலும் இணையாது. அணி சேரா நாடென்பது எந்த ராணுவ, அரசியல்க் கூட்டணிகளிலும் சேராமல் செயல்படும் நாடு. ஆயுதமேந்திய நடுநிலையென்பது, போருக்குத் தயாராகவும், தன்னை யாரேனும் தாக்கும் பட்சத்தில் நடுநிலையைக் கைவிடும் கொள்கையைக் கொண்டுள்ள நாட்டின் நிலையைக் குறிக்கும்.

## தற்பொழுது நடுநிலை அமைப்பில் அங்கம் வகிக்கும் நாடுகள்
* 
*
*
*
*
*
*
*
*

## மேற்கோள்கள்

பகுப்பு:நாடுகள்
வெள்ளை மூக்குக்கொம்பன்

**வெள்ளை மூக்குக்கொம்பன்** என்பது மூக்குக் கொம்பன் இனங்களிலேயே மிகப்பெரிய அளவுடைய இனம் ஆகும். இதில் மொத்தம் இரண்டு துணையினங்கள் உள்ளன. தென் ஆப்பிரிக்காவில் பெருமளவு உள்ள தென் வெள்ளை காண்டாமிருகம் (*Ceratotherium simum simum*) வகையில் இன்று ஏறத்தாழ 14,500 விலங்குகள் உள்ளன. வட வெள்ளை காண்டாமிருகம் (*Ceratotherium simum cottoni*) மிக இக்கட்டான அளவு அருகிவிட்டது. அந்த இனத்தில் தற்போது (2018) மொத்தம் இரண்டு பெண்கள் மட்டும் தான் உலகில் உயிருடன் இருக்கின்றன. அவற்றில் ஒன்று 2015 ஆம் ஆண்டு நவம்பர் மாதம் நோய் தொற்றின் காரணமாக இறந்துவிட்டது.

வெள்ளை காண்டாமிருகம் பெரிய உடலும் சிறிய கழுத்தும், பெரிய முகமும் பரந்த நெஞ்சுப்பகுதியும் கொண்ட பெரும் விலங்கு. இதன் எடை 3000 கிகி (6000 பவுண்டு) மீறக்கூடியது. 4,500 கிகி (10,000 பவுண்டு) எடையுடைய விலங்கும் வரலாற்றில் பதிவாகி உள்ளது.. முன்னுள்ள கொம்பின் நீளம் ஏறத்தாழ 90 செமீ இருக்கும், ஆனால் 150 செமீ கூட இருக்கக்கூடும். இரண்டாவது கொம்பு பெரும்பாலும் சிறியதாக இருக்கும். இம் மூக்குக்கொம்பனின் உடல் சாம்பல் நிறம் முதல் வெளிறிய பழுப்பு/மஞ்சள் நிறம் வரை வேறுபாடு கொண்டது. உடலில் மயிர் ஏதும் இருப்பதில்லை. வாலிலும், காது மடலின் ஓரத்திலும் முடியிருக்கும். இதன் வாய் அகலமாக இருக்கும். முதுகில் சற்றே திமில் போன்ற உயர்ச்சி இருக்கும்.

## மேற்கோள்கள்


## மேற்கோள்கள்


பகுப்பு:காண்டாமிருகங்கள்
கருப்பு மூக்குக்கொம்பன்

----
**கருப்பு மூக்குக்கொம்பன்**, மூக்குக்கொம்பன் என்னும் பெரும் விலங்குப் பேரினத்தில் உள்ள ஓர் விலங்கு இனம். இது இன்று இயற்கையில் கிழக்கு, நடு, தென் ஆப்பிரிக்காவில் காணப்படும் நாடுகளாகிய கென்யா, தான்சானியா, காமரூன், தென் ஆப்பிரிக்கா, நமீபியா, சிம்பாபுவே ஆகியவற்றில் மட்டும் காணப்படும் விலங்கு. இவ்விலங்கின் வாழிடப் பரப்பை வலப்புறம் உள்ள நிலப்படத்தில் காணலாம். காண்டாமிருகம் என்றால் மிகப்பெரிய விலங்கு என்று பொருள் (காண்டா = மிகப்பெரிய; மிருகம் = விலங்கு).கறுப்பு காண்டாமிருகத்தின் எடை 800 கிராம் முதல் 1364 கிராம் வரை இருக்கும். இதன் பருத்த உடலின் உயரம் 140–170 செமீ இருக்கும். இவ்விலங்குக்குக் கறுப்பு என்னும் முன்னொட்டு இருந்தாலும், இதன் நிறம் பெரும்பாலும் கருஞ்சாம்பல் அல்லது பழுப்பு நிறம் கொண்டது. மூக்கின்ன் மீது இருக்கும் இரண்டு கொம்புகளும் நகம், மயிர் போன்ற பகுதிகளில் உள்ளது போன்ற நகமியம் (அல்லது கெரட்டின்) என்னுமகெட்டியான பொருளால் ஆனது. இவை நிலத்தைத் தோண்டவும், புதர்களை அடியோடு தோண்டி எடுத்தெறியவும் பயன்படுகின்றன.

இன்று உலகில் இவ்விலங்கினம் அற்றுப்போகும் நிலையில் உள்ளது. உலகில் மொத்தம் ஏறத்தாழ 3,600 விலங்குகள்தான் உள்ளன. உலக உயிரின நிலைப்பேறு ஒன்றியம் (The World Conservation Union, IUCN)
சூலை 7 2006 அன்று அறிவித்தபடி *மேற்கு கறுப்பு காண்டாமிருகம்* என்னும் உள்ளினம் முற்றிலும் அற்றுவிட்டதாக அப்போதைக்கான தகவல்படி அறிவித்தது.

## மேற்கோள்கள்


பகுப்பு:குளம்பு விலங்குகள்
பகுப்பு:காண்டாமிருகங்கள்
போபர்ஸ்

**போபர்ஸ்** இரும்புத் தொழில் நிறுவனமான, இது சுவீடன் நாட்டில் **கார்ல்ஸ்கோகா** வில் அமைந்துள்ளது. 1646 ல் உருவாக்கப்பட்ட *ஹேமர் மில் பூபர்ஸ்* எனும் நிறுவனத்திடமிருந்து தோன்றியதாகும். போபர்ஸ் நிறுவனம் நிர்மானிக்கப்பட்ட ஆண்டு 1873.

1999 ஆம் ஆண்டு **சாப்** என்ற  *செல்சியஸ் குழு* நிறுவனம் இதைத் தாய் நிறுவனமான *போபர்ஸிடமிருந்து* வாங்கியது. சாப் எரிகணைத் தயாரிப்பின் பக்கம் திரும்பியதால். செப்டம்பர்  2000  ல் ஐக்கிய அமெரிக்காவிலுள்ள ,  ஐக்கிய இராணுவத் தளவாடத் தொழிற்சாலை (யூ டி ஐ-UDI-United Defense Industries) போபர்ஸ் படைக்கலன் பிரிவை தன் வசமாக்கிக்கொண்டது. 

தப்பொழுது **போபர்ஸ்** இரண்டு வகை நிறுவனங்களாகப் பிரிந்து செயல்படுகின்றது.
***பி ஏ இ போபர்ஸ்**
***சாப் போபர்ஸ்**

போபர்ஸ் ஐ நிர்வகித்த மிகப்பழமையானத் தலைவர்களில் குறிப்பிடத் தக்கவர் ஆல்பிரட் நோபல், நிர்வகித்த ஆண்டு 1894 முதல் அவர் இறந்த டிசம்பர் 1896 வரை. இவர் காலத்தில் இத் தொழிற்சாலை மிகவும் மேம்பட்டது.

*போபர்ஸ்* என்ற வணிக சின்னம் புகழடையக் காரணமானத் தயாரிப்பாக **40 மிமீ எதிர் வான்படை தாக்குதல் சுடுகலன்**  ஐக் கூறலாம். இரண்டாம் உலகப்போரில் பெரிதும் பயன் பட்ட இதை **போபர்ஸ் சுடுகலன்** என்று அழைக்கப்பட்டது.

போபர்ஸ் நிறுவனம் சமீபக் காலங்களில் பல சந்தேக சர்ச்சைகளில் சிக்கிக்கொண்டது. இதனால் போபர்சிற்கு அவதூறு நிலை  ஏற்பட்டது. சுவீடனால் 1986 ல் இந்தியாவுக்கு வழங்கப்பட்ட படைக்கலன்களில் தனிப்பட்ட ஆதாயம் அடைந்ததாக இன்று வரை நிருபிக்கப்படாத குற்றச் சிக்கலில் சிக்கிக்கொண்டது.

பகுப்பு:வணிக நிறுவனங்கள்
பிரியாகந்தைடீ

**பிரியாகந்தைடீ** *(Priacanthidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் 18 இனங்கள் அடங்கியுள்ளன. இக் குடும்பத்தைச் சேர்ந்த மீனினங்கள் கடினமான முட்களைக் கொண்ட செதில்களைக் கொண்டுள்ளன. இதனால், இக் குடும்பத்துக்கு *பிரியோ* *(கடிக்கும்)*, *அக்காந்தா* *(முள்)* என்னும் சொற்களின் சேர்க்கையால் உருவான *பிரியாகந்தைடீ* என்னும் பெயர் கொடுக்கப்பட்டுள்ளது. இக் குடும்பத்திலுள்ள இனத்து மீன்கள் பொதுவாகப் பெரிய கண்களைக் கொண்டவை. இதனால் இவற்றை ஆங்கிலத்தில் *பெருங்கண்* *(bigeye)* என அழைப்பர். ஊனுண்ணும், இரவில் இரைதேடும் இவற்றின் வாழ்க்கை முறைக்கு இப் பெரிய கண்கள் உதவியாக உள்ளன. பிரியாகந்தைடீக்கள் பெரும்பாலும் ஒளி பொருந்திய சிவப்பு நிறமானவை. எனினும், வேறு நிறங்களைக் கொண்ட மீனினங்களும் இக் குடும்பத்தில் உள்ளன. பெரும்பாலான இக் குடும்ப மீன்கள் அதிக அளவாக 30 சதம மீட்டர் (12 அங்குலம்) வரை வளர்கின்றன. சில இனங்கள் 50 சதம மீட்டர்கள் (20 அங்குலம்) வரை வளரக்கூடியன.

*பிரியாகந்தைடீ* குடும்ப மீன்கள் அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றின் வெப்பவலய, துணைவெப்பவலயப் பகுதிகளில் வாழ்கின்றன. பொதுவாக இவைகளைப் பவளப்பாறைகள் அல்லது கடலடியில் துருத்திக் கொண்டிருக்கும் பாறைகளுக்கு அண்மையில் காணலாம். இவற்றில் சில இனங்கள் உணவுக்காகப் பிடிக்கப்படுகின்றன.

## வகைப்பாடு

*பிரியாகந்தைடீ* குடும்பம் 4 பேரினங்களாகப் பிரிக்கப்படுகின்றன.
# *[[பிரியாகாந்தசு]]* *(Priacanthus)*
# *[[பிரிசித்தியெனிசு]]* *(Pristigenys)*
# *[[எட்டரோபிரியாகாந்தசு]]* *(Heteropriacanthus)*
# *[[கூக்கியோலசு]]* *(Cookeolus)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
மலகாந்தைடீ

**மலகாந்தைடீ** *(Malacanthidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை பொதுவாகக் கடலில் வாழும் சிறிய மீன்கள். இவற்றில் பெரிய வகை மீனினங்கள் உணவுக்காகப் பிடிக்கப்படுகின்றன. இவற்றில் பாதரசம் இருப்பதனால், கருவுற்றிருக்கும் பெண்களும், குழந்தைக்குப் பால் கொடுக்கும் பெண்களும் இதனை உண்ணுவதைத் தவிர்க்க வேண்டும் என அறிவுறுத்தப்படுகின்றது. இக் குடும்பத்தில் உள்ள சிறிய பலநிற மீன்கள் காட்சியகங்களில் வைக்கப்படுகின்றன.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
எப்பிகொனைடீ

**எப்பிகொனைடீ** *(Epigonidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை சிறிய மீன்கள். இவற்றுள் பெரிய மீன்களைக் கொண்ட இனமான *[[எப்பிகோனசு டெலெசுக்கோப்சு]]* 75 சதம மீட்டர் நீளமாக வளரக்கூடியது. ஆனால், இக் குடும்பத்தைச் சேர்ந்த பெரும்பாலான மீனினங்கள் 20 சதம மீட்டருக்கு மேல் நீளமாக வளர்வதில்லை.

இவை மிதவெப்பவலய, வெப்பவலயக் கடல் பகுதிகளில் உலகம் முழுவதும் பரந்து காணப்படுகின்றன. கடல் தளத்துக்கு அண்மையில் வாழும் இம் மீனினங்கள் கடலில் 3,000 மீட்டர் ஆழம் வரையில் காணப்படுகின்றன.

## வகைப்பாடு
இக் குடும்பத்தில் ஏழு பேரினங்களில் 34 இனங்கள் உள்ளன.

* *[[பிரெஃபோசுட்டோமா]]* *(Brephostoma)* பேரினம்.
* *[[பிரிங்மானெலா]]* *(Brinkmannella)* பேரினம்
* *[[எப்பிகோனசு]]* *(Epigonus)* பேரினம்
* *[[புளோரன்சியேலா]]* *(Florenciella)* பேரினம்
* *[[மைக்குரோய்த்திசு]]* *(Microichthys)* பேரினம்
* *[[ரோசென்பிளாட்டியா]]* *(Rosenblattia)* பேரினம்
* *[[இஸ்ஃபிரீனொப்சு]]* *(Sphyraenops)* பேரினம்

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
பழைய மாணவர்

**பழைய மாணவர்** அல்லது **முன்னாள் மாணவர்** (alumnus, alumni) என்பவர், முன்னாட்களில் பயின்ற கல்லூரி மாணவர்களையும், முன்னாட்களில் பயின்ற பள்ளி மாணவர்களையும் குறிக்கும் சொல். பல மாணவர்கள் கல்லூரி முடிந்த பின்பும் தொடர்பில் இருப்பர். பலர் அமைப்பு நோக்கிலும் செயற்படுவர். 

தமிழகத்தில் பல பள்ளி, கல்லூரிகளில் முன்னாள் மாணவர் சங்கம் என்ற அமைப்பு இயங்கி வருகிறது. இவ்வமைப்புகள் தம்முடைய முன்னாள் மாணவர்களையும் இந்நாள் மாணவர்களையும் இணைக்கும் பொருட்டு செயல்பட்டு வருகிறது. இது மட்டுமின்றி ஆண்டுக்கு ஒரு முறையோ அல்லது தேவைப்படும்போதோ இவ்வமைப்புகளின் கூட்டம் கூட்டப்பெற்று, அந்த ஆண்டில் நடைபெற்ற பணிகள், அடுத்த ஆண்டு செயல்படுத்த வேண்டிய மாணவர்களுக்கு நன்மை பயக்கும் திட்டங்கள் போன்றவற்றைப் பற்றிய கலந்துரையாடல் நடைபெறும்.

## மேற்கோள்கள்

பகுப்பு:கல்விச் சொல்லியல்
இராபின் ஊட்

[thumb|ராபின் ஹூட் நினைவாக [நாட்டிங்காம் நகரில் வைக்கப்பட்டுள்ள சிலை]]

**இராபின் ஊட்** அல்லது **ராபின் ஹூட்** (*Robin Hood*) ஆங்கில நாடோடிக்கதைகளின் மூலப்பிரதியே இந்த ராபின் உட் கதை.இது இடைக்காலங்களில் உருவாகியக் கதை. **ஏழைகளின் பங்களான்** எனப்படும் இவன் பெருஞ்செல்வந்தர்களின் செல்வங்களை முறையற்ற வகையில் களவாடி அவற்றை ஏழைகளுக்குப் பகிர்ந்தளித்து வாழ்வு நடத்தியவனின் கதை.

உண்மை நிகழ்வாக கூறுவதற்கான வரலாற்று ஆதாரங்கள் எதுவும் இல்லை.

இக்கதையைத் தழுவி பலத் திரைப்படங்கள் , தொலைக்காட்சித் தொடர்கள், மற்றும் நாடகங்கள் மக்களின் ரசனைக்கு ஏற்ப இன்றளவும் நடத்தப்பட்டு வருகின்றன. 

இக்கதையின்படி இவன் வாழ்ந்த இடமாகக் கூறப்படும் இடம் **லாக்ஸ்லே**, (லாக்ஸ்லே வின் இளவரசன்) நாட்டிங்காம் அரண்மணை அருகில் நடந்தவையாகக் கதைகளில் கூறப்பட்டுள்ளது. கதையின்படி வாழ்ந்த காலம் *16 ம்* நூற்றாண்டாக இருக்கலாம் மறைந்தது *17 அல்லது 18* ம் நூற்றாண்டாக இருக்லாம் என கருதப்படுகின்றது. 

தமிழ்த் திரைப்படங்களில் இது போன்ற ஏழைப்பங்காளானாக வரும் கதாபாத்திரங்களுக்கு ராபின் உட் என்னும் அடைமொழியுடன் கூடிய பெயர்களை வைப்பதுண்டு. உதாரணம் **நான் சிகப்பு மனிதன்**.

## மேற்கோள்கள்

பகுப்பு:ஆங்கில இலக்கியம்
பகுப்பு:இராபின் ஊட் கதை மாந்தர்கள்
அறபா தேசிய பாடசாலை, வெலிகமை

**அறபா தேசிய பாடசாலை** இலங்கையில் வெலிகமை என்ற இடத்தில் அமைந்துள்ள முஸ்லிம் பாடசாலையாகும்.

## வரலாறு
செய்யித் முஸ்தஃபா நொத்தாரிஸ் ஹாஜியார் வீட்டில் திண்ணைப் பள்ளிக்கூடமாக நீண்ட காலமாக இயங்கி வந்த வெலிகம அறபா தேசியப் பாடசாலை 1888 ஆம் ஆண்டு அவரது மூத்தமகனான அஹ்மது நெய்னா மரிக்கார் அங்கு பாட போதனைகளை நடாத்தி வந்தார்.

1901 ஆம் ஆண்டு அசெய்யித் சாகிர் மௌலானா, முகம்மது இப்ராகிம் ஆலிம், அலியார் மரிக்கார் ஹஜியார், ஒ.எல்.எம்.ஐதுருஸ் ஆலிம், முஸ்தபா நொதாரிஸ் ஹாஜியார், அப்துல் ஹக் மரிக்கார் மத்திச்சம், இஸ்மாயில் ஹாஜியார் ஆகிய பெரியார்களின் தலைமையிலான ஹிதாயதுல் இசுலாம் என்னும் சங்கம் தற்போதைய கல்லூரியின்  கனிட்ட பிரிவு அமைந்துள்ள இடத்தில் ஓர் ஓலைக் குடிசையை அமைத்து, அரசாங்கத்திற்கு ஒப்படைத்ததன் மூலம் அரசாங்க தமிழ்க் கலவன் பாடசாலை ஆரம்பிக்கப்பட்டது. அதன் பின்னர் 1905 ஆம் ஆண்டு புதுக்கட்டடம் அமைக்கப்பட்டு பாடசாலை இயங்கி வந்தது. முதலில் இது தமிழ்ப் பாடசாலையாகவும் பின்னர் ஆங்கில, தமிழ் பாடசாலையாகவும் இருந்து மீண்டும் தமிழ் பாடசலையாகவும் அதன் பின்னர் மும்மொழிப் பாடசாலையாகவும் மாற்றம் பெற்றது.

## அதிபர்களாகத் தடம் பதித்தோர்

# எஸ்.எம்.என்.எச். அஹமட் நெய்னா மரைக்கார் 1889-1917) 
# எஸ்.ஏ. ஹன்னான் (1917-1920) 
# ஜீ.எஸ்.டீ.எம். வல்லிபுரம் (1920-1926) 
# எஸ்.ஏ. அம்பலம் (1926-1929) 
# கே. தேவசகாயம் (1929-1930) 
# எச். ஐசக் (1930-1933) 
# சீ. பொன்னையா (1933-1935) 
# அல்ஹாஜ் த. சா. அப்துல் லத்தீப் (1935-1946) 
# எம்.ஐ. முகமட் (தமிழ்ப் பிரிவு) (1946-1951) 
# கே. எட்வர்ட் (ஆங்கிலப் பிரிவு) (1946-1947) 
# ஏ.எச்.எம்.எம். வெபா (ஆங்கிலப் பிரிவு) (1947-1951) 
# பீ.எம்.எம். ஜுனைத் (1951-1955) 
# ஏ.எச்.எம்.எம். வெபா (1955-1965) 
# பீ.எம். நஈம் (1965-1967) 
# அல்ஹாஜ் எஸ்.எம்.ஏ.எம். முஸம்மில் (1967-1970) 
# கே.எம். அபுபக்கர் (1970-1972) 
# அல்ஹாஜ் எம்.என். உமர் மிஹ்ளார் (1972-1972) 
# அல்ஹாஜ் எம்.வை.எம். முஸ்லிம் (1973-1975) 
# அல்ஹாஜ் எம்.என். உமர் மிஹ்ளார் (1975) 
# எஸ்.எப்.ஏ.எம். நாளிர் (1975-1977) 
# ஏ.ஆர்.எம். ஹுஸைன் (1977-1982) 
# அல்ஹாஜ் ஏ.எம்.எம். உவைஸ் (1982) 
# எஸ்.எப்.ஏ.எம். நாளிர் (1982-1990) 
# அல்ஹாஜ் எஸ்.ஐ.எம். ஹம்ஸா (1991) 
# ஸெய்யித் ஹாரிஸ் மௌலானா (1991-1993) 
# அல்ஹாஜ் எம்.எச்.எம். இஸ்மாயில் (1993-1996) 
# அல்ஹாஜ் ஏ.எம்.எம். ஆரிப் (1996-2001) 
# ஏ.எம்.எப். மதனியா (2001-2004) 
# எம்.பீ. மொஹமட் (2004-2006) 
# வாரிஸ் அலி மௌலானா (2006 இலிருந்து)

## சிறந்த பாடசாலையாகத் தெரிவு
இலங்கை அதிபர் மகிந்த ராசபக்சவின் (2011)66 ஆவது பிறந்த தினத்தை முன்னிட்டுத் 66 பாடசாலைகள் நாடளாவிய ரீதியில் சிறந்த பாடசாலைகளாகத் தெரிவுசெய்யப்பட்டன. அப்பாடசாலைகள் 66 இனுள் அறபா தேசிய பாடசாலையும் சிறந்த கல்வியுட்டலுக்கான பாடசாலையாகத் தெரிவு செய்யப்பட்டுள்ளது.

பகுப்பு:மாத்தறை மாவட்டப் பாடசாலைகள்
பகுப்பு:இலங்கையின் முஸ்லிம் பாடசாலைகள்
பகுப்பு:இலங்கையின் தேசிய பாடசாலைகள்

## உசாத்துணைகள்
http://arafa.sch.lk/history.html
சிவப்பு கொலோபசுக் குரங்கு

**சிவப்பு கொலோபசுக் குரங்கு** என்பது பழைய உலகம் என்று கூறப்படும் ஆசிய-ஆப்பிரிக்க நிலக் குரங்குகளில் காணப் படு கவர்ச்சி *பிலியோகொலோபசு* (மயிருடை கூழைக்குரங்கு) என்னும் பேரினத்தைச் சேர்ந்த குரங்கு சிற்றினம் ஆகும். இதனை முன்னர் *முதலுரு கொலோபசு* அல்லது *அடிப்படை வகை கொலோபசு* எனப்பொருள்படும் *புரோகொலோபசு* (Procolobus) என்னும் பெயரால் அழைத்தனர். ஆனால் இப்பெயர் இப்பொழுது பசுமை நிறக் கொலோபசுக் (ஆலிவ் கொலோபசு, Olive Colobus) குரங்குக்கு மட்டுமே பயன்படுகின்றது. 
 இந்த சிவப்பு கொலோபசுக் குரங்குகள் கறுப்பு-வெள்ளை கொலோபசுக குரங்கின் உறவான சிற்றினம் ஆகும். சிவப்புகொலோபசு பல நேரங்களில், பல இடங்களில் கொல்லோபசு பேரினத்தைச் சேராத நீலக் குரங்கு (blue monkey) எனப்படும் பிறிதொரு குரங்கினக் கூட்டங்களுடன் காணப்படுகின்றது.  The சிம்ப்பன்சிகள் மேற்கு சிவப்பு கொலோபசுக் குரங்குகளை வேட்டையாடிக் கொன்றுண்கின்றன. ஒரு கிழமைக்கு (வாரத்திற்கு) ஒரு முறை சிம்ப்பன்சிகள் சிவப்பு கொலோபசுக்குரங்கை கொண்றுண்கின்றன. . 

சிவப்பு கொலோபசுக் குரங்கு மேற்கு, நடு, கிழக்கு ஆப்பிரிக்காவில் காணப்படுகின்றது. இதன் இனங்கள் தனித்தோ (அல்லோப்பாட்ரிக், allopattic) அல்லது சிறப்புச் சூழல்களில் மட்டும் கலப்புற்றோ (பாராபட்ரிக், parapatric) வாழ்கின்றன. இவை ஈரப்பதம் நிறைந்த காடுகளில் வாழ்கின்றன. சிவப்பு கொலோப்பசுக் குரங்குகள் வாழிடச் சிதைவால் மிகவும் தாக்குற்று அழிவுரும் இனம் என்று அறியப்படுகின்றது. இதனால் இது ஆப்பிரிக்காவின் முதனிகளில் அதிக அழிவாய்ப்பு கொண்ட சிற்றினமாக கருதப்படுகிறது. எனவே கீழ்க்காணும் உயிரினவகைப்பாட்டு பட்டியலில் நடு ஆப்பிரிக்க சிவப்பு கொலொபசுக் குரங்கைத் தவிர மற்ற எல்லா இனங்களும் அழிவாய்ப்பு நிலையில் உள்ளதாக கருதப்படுகின்றது..

## அடிக்குறிப்புகளும் மேற்கோள்களும்



பகுப்பு:முதனிகள்
பகுப்பு:ஆப்பிரிக்க விலங்குகள்
பகுப்பு:ஆப்பிரிக்க முதனிகள்
பகுப்பு:ஆப்பிரிக்கப் பாலூட்டிகள்
பொமட்டோமைடீ

**பொமட்டோமைடீ** *(Pomatomidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவற்றை ஆங்கிலத்தில் *நீலமீன்* எனப் பொருள்படும் *புளூஃபிஷ்* என அழைப்பர். இக் குடும்ப மீன்கள் எல்லாத் தட்பவெப்பச் சூழலிலும் வாழ்கின்றன.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்
* பொமட்டோமைடீ பற்றிய ஃபிஷ்பேசின் தகவல் 
* நீலமீனின் வாழ்க்கை வரலாறு 
* பெரிய நீலமீனின் நிழற்படம்

பகுப்பு:மீன் குடும்பங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சுதுமலை

**சுதுமலை** (*Suthumalai*) இலங்கையின் வடக்கே யாழ்ப்பாண மாவட்டத்தில் அமைந்துள்ள ஒரு ஊராகும். இது யாழ் நகரிலிருந்து 6 கிலோ மீட்டர் தொலைவிலுள்ளது. இதன் எல்லைகளாக உடுவில், இணுவில், மானிப்பாய், தாவடி ஆகிய ஊர்கள் அமைந்துள்ளன. 2012 கணக்கெடுப்பின்படி, இங்கு 3,770 பேர் வாழ்கின்றனர். 

இந்தக் கிராமத்தில் புகழ்பெற்ற சுதுமலை புவனேசுவரி அம்மன் கோயில் உட்படப் பல சைவக் கோவில்கள் உள்ளன. சிந்மய பாரதி வித்தியாலயம் மற்றும் இரு அரசினர் பாடசாலைகளையும் கொண்டமைந்துள்ளது. இதில் சிந்மய பாரதி வித்தியாலயம் ஆனது 1882 ஆம் ஆண்டு, சிந்மய பிள்ளை என்னும் வள்ளலினால் சைவப் பிள்ளைகளுக்காக கட்டப்பட்டதாகும். இந்த ஊரில் எழில் கொஞ்சும் வயல்களும் குளங்களும் காணப்படுகின்றன.

சுதுமலையில் 1987 ஆகத்து 4 அன்று தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் ஒரு இலட்சத்திற்கும் மேற்பட்ட மக்களிடம் உரையாற்றி புலிகளின் நிலைப்பாட்டை விளக்கினார். இலங்கை தமிழ் தேசியவாதத்தில் இந்த "சுதுமலைப் பிரகடனம்" ஒரு வரலாற்றுத் திருப்புமுனையாகும்.

## இங்குள்ள கோவில்கள்
அவற்றுள் சில:
*சுதுமலை புவனேசுவரி அம்மன் கோயில்
*சுதுமலை சிவன் கோயில்
*சுதுமலை முருகமூர்த்தி கோயில்
*சுதுமலை வடக்கு ஈஞ்சடி ஞானவைரவர் கோவில்
*சுதுமலை தெற்கு எச்சாட்டி வைரவர் ஆலயம்

## சுதுமலையைச் சேர்ந்தவர்கள்
* ஆ. வி. மயில்வாகனம், கல்வியாளர்
* சோ. கிருஷ்ணராஜா, பேராசிரியர், மெய்யியலாளர், வரலாற்றாளர்
* ஐ. சாந்தன், எழுத்தாளர்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கொரிபீனைடீ

**கொரிபீனைடீ** *(Coryphaenidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவற்றை *டால்பின்மீன்கள்* எனவும் அழைப்பதுண்டு. *[[கொரிஃபீனா]]* என்னும் ஒரேயொரு பேரினத்தை மட்டுமே உள்ளடக்கியுள்ள இக் குடும்பத்தில் இரண்டு இனங்கள் இருக்கின்றன. இவை கடல் வாழ் மீன்களாகும். சுருங்கிய தலையைக் கொண்ட இவை உடம்பின் முழு நீளத்துக்கும் இருக்கும் ஒரு முதுகுத் துடுப்பைக் கொண்டுள்ளன. இவற்றின் தோற்றத்தை வைத்து இவற்றை *டால்பின்மீன்கள்* என்று அழைத்தாலும் இவை பாலூட்டிகளான டால்பின்களுக்கு உறவுடையனவல்ல.

## இனங்கள்
* மாகி-மாகி, பொது டால்பின்மீன் அல்லது டொராடோ, *கொரிஃபீனா இப்புரசு* *(Coryphaena hippurus)* லின்னேயசு, 1758
* போம்பானோ டால்பின்மீன், *[[கொரிஃபீனா ஈக்குவிசெலிசு]]* *(Coryphaena equiselis)*  L. 1758

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
எக்கெனீடீ

**எக்கெனீடீ** *(Echeneidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை மண்ணிறமான நீண்ட உடலமைப்புக் கொண்டவை. இக் குடும்ப மீன்கள் 30 - 90 சதம மீட்டர் (1 - 3 அடி) நீளம் வரை வளர்கின்றன. இவற்றின் முதுகுத் துடுப்பு, பிற பெரிய கடல்வாழ் விலங்குகளின் தோலில் ஒட்டிக் கொள்வதற்காக உறிஞ்சிகள் போன்ற உறுப்பாக மாற்றம் பெற்றுள்ளன. பின்புறமாக வழுக்கிச் செல்வதன் மூலம் உறிஞ்சலை அதிகப்படுத்தி தாம் ஒட்டிக்கொண்டுள்ள விலங்குகளை இறுகப் பிடித்துக் கொள்கின்றன. முன்புறமாக நீந்துவதன் மூலம் தம்மை அவை விடுவித்துக் கொள்கின்றன. இம் மீன்கள் சில சமயங்களில் சிறிய தோணிகளில் ஒட்டிக் கொள்வதும் உண்டு. இவை தாமாகவே நன்கு நீந்தவும் கூடியன.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
உலகப் பொருளாதார நெருக்கடி, 2008-2009

**உலகப் பொருளாதார நெருக்கடி 2008-2009** என்பது இன்னும் தொடரும் ஒரு பெரும் பொருளாதார நெருக்கடி.  வீட்டுச் சந்தை நெருக்கடி, பல பெரும் வங்கிகள், காப்பீட்டு முதலீடு நிறுவனங்களின் தோல்வி, உற்பத்தித்துறை வீழ்ச்சி, வேலையின்மை அதிகரிப்பு, அத்யாவசியப் பொருட்களின் விலை அதிகரிப்பு என உலக நாடுகள் அனைத்தையும் இந் நெருக்கடி பாதித்துள்ளது.  குறிப்பாக ஐக்கிய அமெரிக்கா, ஐக்கிய இராச்சிய உட்பட்ட மேற்குநாடுகளையும் நிப்பானையும் இது வெகுவாகப் பாதித்துள்ளது.  இந்நாடுகளின் பொருளாதாரங்கள் சுருங்கியுள்ளன.

## கலைச்சொற்கள்

## இவற்றையும் பாக்க
* ஐக்கிய அமெரிக்க பொருளாதார நெருக்கடி, 2008
* ஐக்கிய அமெரிக்க வீடு வெற்றுக்குமிழி, 2007 - 2008
* உணவு விலை உயர்வு, 2007 - 2008
* வட அமெரிக்க தானுந்து தொழிற்துறை நெருக்கடி, 2008 - 2009

## மேற்கோள்கள்

பகுப்பு:பொருளியல்
பசும் கொலோபசு

**பசும் கொலோபசு** சற்று பாசிப் பச்சை நிறத்தில் உள்ள கொலோபசு வகைக் குரங்கு. வளர்ந்த குரங்கின் முதுகு சற்று பழுப்பு நிறத்திலும் இருக்கும். இதனை வான் *பெனிடெனின் கொலோபசுக் குரங்கு* (**Van Beneden's Colobus**) என்றும் *புரோகொலோபசு வெரசு* (***Procolobus verus***) என்றும் கூறுவர். இக் குரங்கின் அறிவிய இனப்பெயர் முதலுருகொலோபசு அல்லது புரோகொலோபசு (Procolobus). இது முதனிகள் வகுப்பில், *வால் குரங்கு* அல்லது *செர்க்கோபித்தேசிடீ* என்னும் குடும்பத்தில் உள்ள ஓர் இனம். இது ஐவரி கோசிட்டு, கானா, கினி, லைபீரியா, நைஞ்சீரியா, சியரா லியோன், டோகோஆகிய நாடுகளில் உள்ள காடுகளில் இயற்கையில் காணப்படுகின்றது. இதன் வாழிடம் வெப்பமண்டலக் காடுகள் அல்லது நடுவெப்பமண்டலக் காடுகள் ஆகும். காடுகளின் அழிவால் இவ்வினத்தின் தொடர்ச்சி அழியும் தருவாயில் உள்ளது.புரோகொலோபசு என்னும் பேரினத்தில் இக் குரங்கு இனம் ஒன்றுதான் உள்ளது. இதற்கு இனமான மற்ற கொலோபசு இனங்கள் எல்லாம் *பிலியோகொலோபசு* (Piliocolobus) என்னும் பிறிதொரு பேரினத்தில் அடங்கும் குரங்கு இனங்களாகும்.

இது இலைதழைகளையே உண்டு வாழும் கொலோபசுக் குரங்கு. பூக்களையும், பழங்களையும் கொட்டைகளையும் உண்ணும். துளிர் இலைகளை விரும்பி உண்கின்றன. இதன் உடலமைப்பு இலைகளை செவ்வனே செரிக்கும் சிறப்புத் தன்மைகள் கொண்டது. கொலோபசுக் குரங்குகளிலேயே இதுதான் மிகச் சிறியது. இதன் முகத்தைச் சுற்றி வெள்ளையான முடி உண்டு; முகத்தில் முடி இருக்காது. பசும் கொலோபசுக்கள் சிறு குழுக்களாக வாழ்கின்றன. குழுவில் 5 முதல் 20 விலங்குகள் இருக்கும். ஒரு குழுவில் ஒன்றோ இரண்டோ தான் கடுவன்களாக (ஆண் குரங்குகளாக) இருக்கும். மற்றவை மந்திகளாக (பெண் குரங்குகளாக)வோ, இளம் குரங்குகளாகவோ இருக்கும். பிறந்த குட்டிகளை முதல் மாதத்தில் இக் குரங்குகள் தம் வாயில் கவ்வி எடுத்து செல்கின்றன

## மேற்கோள்கள்

## வெளி இணைப்புகள்
* ARKive – images and movies of the Olive colobus ''(Procolobus verus)'' 

பகுப்பு:முதனிகள்
பகுப்பு:ஆப்பிரிக்க முதனிகள்
பகுப்பு:ஆப்பிரிக்கப் பாலூட்டிகள்
பகுப்பு:மேற்கு ஆப்பிரிக்கப் பாலூட்டிகள்
பாரை (மீன் குடும்பம்)

thumb|250px|''கினாத்தனோடன் இசுப்பெசியோசசு''
thumb|250px|''நோக்கிரட்டீசு டக்டோர்''
thumb|250px|''செலெனீ வோமெர்''

**பாரை** *(Trevally) என்பது* *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். கடல் மீன்களான இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றில் வாழ்கின்றன. இக் குடும்பத்தைச் சேர்ந்த பல இனங்கள் வேகமாக நீந்தவல்லவை. இவை பவளப் பாறைத் திட்டுகளிலோ அல்லது திறந்த கடல் பகுதிகளிலோ வேறு உயிரினங்களைப் பிடித்து உணவாகக் கொள்கின்றன. இவற்றுட் சில, கடல் தளத்தைத் தோண்டி அங்குள்ள முதுகெலும்பிலிகளைப் பிடித்து உண்கின்றன.

இக் குடும்பத்தைச் சேர்ந்த மிகப் பெரிய மீனினமான *காராங்சு இக்னோபிலிசு* *(Caranx ignobilis)* 1.7 மீட்டர்கள் நீளம் வரை வளர்கின்றன. இக் குடும்பத்தின் பெரும்பாலான இனங்கள் 25 - 100 சதம மீட்டர்கள் வரையே வளர்கின்றன.

## வகைப்பாடு
இக் குடும்பத்தில் 30 பேரினங்களில் அடங்கிய 151 இனங்கள் உள்ளன. இம் முப்பது பேரினங்களின் பட்டியல் வருமாறு:

*[[அலெக்டிசு]]* *(Alectis)*
*[[அலெப்பீசு]]* *(Alepes)*
*[[அட்ரோப்பசு அட்ரோபோசு|அட்ரோப்பசு]]* *(Atropus)*
*[[அத்துலீ]]* *(Atule)*
*[[கம்போகிரமா]]* *(Campogramma)*
*[[கராங்கோய்டீசு]]* *(Carangoides)*
*[[கராங்க்சு]]* *(Caranx)*
*[[குளோரோசுக்கொம்பிரசு]]* *(Chloroscombrus)*
*[[டெக்காடெரசு]]* *(Decapterus)*
*[[எலாகட்டிசு]]* *(Elagatis)*
*[[கினாத்தனோடன்]]* *(Gnathanodon)*
*[[எமிக்கிராங்சு]]* *(Hemicaranx)*
*[[லிச்சியா]]* *(Lichia)*
*[[மெகலாசுப்பிசு]]* *(Megalaspis)*
*[[நோக்கிரேட்டீசு]]* *(Naucrates)*
*[[ஆலிகோப்லைட்டீசு]]* *(Oligoplites)*
*[[பந்தோலபசு]]* *(Pantolabus)*
*[[பரசுத்திரோமட்டேயசு]]* *(Parastromateus)*
*[[பரோனா]]* *(Parona)*
*[[சியுடோகாரங்சு]]* *(Pseudocaranx)*
*[[இசுக்கோம்பரோய்டீசு]]* *(Scomberoides)*
*[[செலார்]]* *(Selar)*
*[[செலாரோய்டீசு]]* *(Selaroides)*
*[[செலீனீ]]* *(Selene)*
*[[செரியோலா]]* *(Seriola)*
*[[செரியோலினா]]* *(Seriolina)*
*[[டிரக்கினோட்டசு]]* *(Trachinotus)*
*[[டிரக்குரசு]]* *(Trachurus)*
*[[உலுவா]]* *(Ulua)*
*[[உராசுப்பிசு]]* *(Uraspis)*

சில பாரை இன மீன்களின் பட்டியல்:
* *Alectis indica,* சாய்சதுரப்பாரை
* *Atropus atropos*, கூனிப்பாரை
* *Atule mate*, வரிப்பாரை
* *Alepes kleinii,* தங்கப்பாரை
* *Carangoides gymnostethus*, கட்டாம்பாரை
* *Carangoides malabaricus*, மஞ்சப்பாரை
* *Caranx ignobilis* பெரும்பாரை
* *Caranx sexfasciatus*, ஊசிப்பாரை
* *Gnathanodon speciosus,* புள்ளிப்பாரை
* *Oligoplites saurus*, கட்டாப்பாரை

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்